《诗一首》
宋代·薛魁祥

霜风猎猎催寒冬，诸君马首将欲东。
出门浩气如长虹，举手欲欲扶桑弓。
君家渭阳盖世功，黄沙万里归兵戎。
牙旗金甲照天红，江南草木皆春风。
黄金筑台高巃嵷，三千珠履夸豪雄。
君今联辔登仙篷，绿水依依泛芙蓉。
貂蝉出自兜鍪中，蝟锋螳斧一扫空。
我忝吴下旧阿蒙，铁砚磨尽平生工。
於山未见泰华峰，於人未见欧阳公。
借君谈天荐口为先容，他日四方上下追逐如云龙。

作者简介：薛魁祥，字壮行，号荷渚，平阳（今属浙江）人。度宗咸淳十年（一二七四）进士，授淳安尉。事见民国《平阳县志》卷三五。